പരാതി നല്കാനെത്തിയ യുവതിയോട് ഉമ്മ ചോദിച്ചു പൊലീസുകാരനെതിരെ കേസ് Latest പൊലീസ് സ്റ്റേഷനില് പരാതി നല്കാനെത്തിയ യുവതിയോട് പൊലീസുകാരന് ചുംബനം ആവശ്യപ്പെട്ടതായി പരാതി. ഫോണിലാണ് പൊലീസുകാരന് യുവതിയോട് ചുംബനം ആവശ്യപ്പെട്ടത്. സംഭവത്തില് കൊട്ടാരക്കര പൊലീസ് സ്റ്റേഷനിലെ സീനിയര് സിവില് പൊലീസ് ഓഫീസര് ബിജു ജോണിനെതിരെ 43 കേസെടുത്തു. കഴിഞ്ഞ ദിവസമാണ് കേസിനാസ്പദമായ സംഭവം. വീടിന് മുന്നില് സ്ഥിരമായി മദ്യപസംഘം നടത്തുന്ന ബഹളത്തിനെതിരെ യുവതി കൊട്ടാരക്കര പൊലീസ് സ്റ്റേഷനിലെത്തി പരാതി നല്കിയരുന്നു. പരാതിക്കൊപ്പം യുവതിയുടെ ഫോണ് നമ്ബരും എഴുതി വാങ്ങി. അതിനുശേഷം പൊലീസ് എതിര് കക്ഷികളെ വിളിപ്പിച്ച് താക്കീത് നല്കി വിട്ടയച്ചു. എന്നാല് തുടര്ന്നുള്ള ദിവസങ്ങളിലാണ് പരാതിക്കാരിയുടെ മൊബൈലില് ബിജു ജോണ് വിളി തുടങ്ങിയത്. അശ്ലീല സംഭാഷണം നടത്തുകയും ചുംബനം ആവശ്യപ്പെടുകയും ചെയ്തതോടെയാണ് യുവതി കൊട്ടാരക്കര ഡി വൈ. എസ്. പി ആര്. സുരേഷിന് മുന്പില് പരാതി നല്കിയത്. തുടര്ന്ന് അന്വേഷണം നടത്തി ബിജു ജോണിനെതിരെ എഫ്. ഐ. ആര് രജിസ്റ്റര് ചെയ്യുകയായിരുന്നു. അച്ചടക്ക നടപടിക്കായി റൂറല് എസ്. പി കെ. ബി. രവിക്ക് റിപ്പോര്ട്ടു നല്കി. English Summary : kerala police officer demanded kiss from a young woman who came to give petition at station